2.8.

Il-paragrafu 6.5.3. tal-Appendiċi 1 tal-Anness 11 tar-Regolament tan-NU/KEE Nru 83 għandu jinftiehem kif ġej: “6.5.3. Is-sistema dijanjostika għall-kontroll tal-emissjonijiet għandha tipprevedi aċċess standardizzat u mhux ristrett u tikkonforma mal-istandards ISO u/jew mal-ispeċifikazzjoni SAE li ġejjin. Jistgħu jintużaw verżjonijiet sussegwenti jekk kwalunkwe wieħed mill-istandards li ġejjin ikun ġie rtirat u sostitwit mill-organizzazzjoni tal-istandardizzazzjoni rilevanti. 6.5.3.1. L-istandard li ġej għandu jintuża bħala l-link ta' komunikazzjoni bejn abbord u mhux abbord: (a) ISO 15765-4:2011 “Road vehicles – Diagnostics on Controller Area Network (CAN) – Part 4: Requirements for emissions-related systems”, bid-data ta' April 2016; 6.5.3.2. Standards użati għat-trażmissjoni ta' informazzjoni rilevanti dwar l-OBD: (a) ISO 15031-5 “Road vehicles - communication between vehicles and external test equipment for emissions-related diagnostics – Part 5: Emissions-related diagnostic services”, bid-data ta' Awwissu 2015 jew SAE J1979 bid-data ta' Frar 2017; (b) ISO 15031-4 “Road vehicles – Communication between vehicle and external test equipment for emissions related diagnostics – Part 4: External test equipment”, bid-data ta' Frar 2014 jew SAE J1978, bid-data tat-30 ta' April 2002; (c) ISO 15031-3 “Road vehicles – Communication between vehicle and external test equipment for emissions related diagnostics Part 3: Diagnostic connector and related electrical circuits: specification and use”, April 2016 jew SAE J1962 - 26 ta' Lulju 2012; (d) ISO 15031-6 “Road vehicles – Communication between vehicle and external test equipment for emissions related diagnostics – Part 6: Diagnostic trouble code definitions”, bid-data ta' Awwissu 2015 jew SAE J2012, bid-data 7 ta' Marzu 2013; (e) ISO 27145 “Road vehicles – Implementation of World-Wide Harmonized On-Board Diagnostics (WWH-OBD)”, bid-data tal-2012-08-15, bir-restrizzjoni li jista' jintuża biss il-paragrafu 6.5.3.1.(a) bħala kollegament tad-data; (f) ISO 14229:2013 “Road vehicles – Unified diagnostic services (UDS) with the restriction, that only 6.5.3.1.(a) may be used as a data link”. L-istandards (e) u (f) jistgħu jintużaw minflok (a) mhux qabel l-1 ta' Jannar 2019. 6.5.3.3. It-tagħmir tat-test u l-għodod dijanjostiċi meħtieġa sabiex jikkomunikaw ma' sistemi OBD għandhom jissodisfaw jew jaqbżu l-ispeċifikazzjoni funzjonali mogħtija fl-istandard elenkat fil-paragrafu 6.5.3.2.(b) ta' dan l-Appendiċi. 6.5.3.4. Id-data dijanjostika bażika (kif speċifikata fil-paragrafu 6.5.1.) u l-informazzjoni dwar kontroll bidirezzjonali għandhom jiġu pprovduti bl-użu tal-format u l-unitajiet deskritti fl-istandard elenkat fil-paragrafu 6.5.3.2.(a) ta' dan l-Appendiċi u jridu jkunu disponibbli bl-użu ta' għodda dijanjostika li tissodisfa r-rekwiżiti tal-istandard elenkat fil-paragrafu 6.5.3.2.(b) ta' dan l-Appendiċi. Il-manifattur tal-vettura għandu jipprovdi lil korp tal-istandardizzazzjoni nazzjonali d-dettalji ta' kwalunkwe data dijanjostika relatata mal-emissjonijiet, eż. PID's, monitor Id's tal-OBD, Test Id's mhux speċifikati fl-istandard elenkat fil-paragrafu 6.5.3.2.(a) ta' dan ir-Regolament, iżda relatati ma' dan ir-Regolament. 6.5.3.5. Meta tiġi rreġistrata ħsara, il-manifattur għandu jidentifika l-ħsara bl-użu ta' kodiċi tal-ħsara xieraq ikkontrollat minn ISO/SAE speċifikat f'wieħed mill-istandards elenkati fil-paragrafu 6.5.3.2.(d) ta' dan l-Appendiċi dwar “kodiċijiet dijanjostiċi tal-ħsara tas-sistema relatata mal-emissjonijiet”. Jekk tali identifikazzjoni ma tkunx possibbli, il-manifattur jista' juża kodiċijiet dijanjostiċi tal-ħsara kkontrollati mill-manifattur f'konformità mal-istess standard. Il-kodiċijiet tal-ħsarat għandhom ikunu aċċessibbli b'mod sħiħ permezz ta' tagħmir dijanjostiku standardizzat li jkun konformi mad-dispożizzjonijiet tal-paragrafu 6.5.3.3. ta' dan l-Appendiċi. Il-manifattur tal-vettura għandu jipprovdi lil korp tal-istandardizzazzjoni nazzjonali d-dettalji ta' kwalunkwe data dijanjostika relatata mal-emissjonijiet, eż. PID's, monitor Id's tal-OBD, Test Id's mhux speċifikati fl-istandard elenkat fil-paragrafu 6.5.3.2.(a) ta' dan l-Appendiċi, iżda relatati ma' dan ir-Regolament. 6.5.3.6. L-interfaċċa tal-konnessjoni bejn il-vettura u t-tester dijanjostiku għandha tkun standardizzata u għandha tissodisfa r-rekwiżiti kollha tal-istandard elenkat fil-paragrafu 6.5.3.2.(c) ta' dan l-Appendiċi. Il-pożizzjoni tal-installazzjoni għandha tkun soġġetta għal qbil tad-dipartiment amministrattiv b'mod li tkun faċilment aċċessibbli għall-persunal tas-servizz u fl-istess ħin tkun protetta minn tbagħbis minn persunal mhux ikkwalifikat. 6.5.3.7. Il-manifattur għandu wkoll jagħmel aċċessibbli, fejn xieraq bi ħlas, l-informazzjoni teknika meħtieġa għat-tiswija jew għall-manutenzjoni tal-vetturi bil-mutur, sakemm dik l-informazzjoni ma tkunx koperta minn dritt ta' proprjetà intellettwali jew ma tkunx tikkostitwixxi għarfien essenzjali u sigriet li jiġi identifikat f'forma xierqa; f'każ bħal dan, l-informazzjoni teknika meħtieġa ma għandhiex tinżamm b'mod mhux xieraq. Hija intitolata għal informazzjoni bħal din kwalunkwe persuna ingaġġata f'manutenzjoni jew tiswija kummerċjali, salvataġġ f'ġenb it-triq, spezzjoni jew ittestjar ta' vetturi jew fil-manifattura jew il-bejgħ ta' komponenti ta' sostituzzjoni jew modifika, għodod dijanjostiċi u tagħmir tat-testijiet.”